घासीपुरा मुख्य बस स्टैण्ड से बुनकर बस्ती जाने वाला रास्ता करीब एक किलोमीटर लंबा है। इस रास्ते की डामरीकृत सड़क पूरी तरह क्षतिग्रस्त हो गई है। इसमें कई स्थानों पर दो से तीन फुट गहरे गड्ढे पड़े हुए है। रामतलाई क्षेत्र में बाबा नारायणदास गोशाला, राजकीय माध्यमिक विद्यालय सहित घनी आबादी क्षेत्र है। जो इसी रास्ते से प्रतिदिन आती जाती है। इतना ही नहीं काफी संख्या में लोग शेरपुरा, खोरी, मनोहरपुर, शाहपुरा आते- जाते है ऐसे में रास्ता ठीक नहीं होने से आए दिन दुपहिया वाहन चालक फिसलकर चोटिल हो जाते है।